Diari Oficial de la Generalitat Valenciana


Sumari del DOGV 7193, del 16-01-2014 (2014/195)

RESOLUCIÓ de 19 de desembre de 2013, de la Direcció Territorial de Castelló, per la qual modifica la titularitat en l'autorització ambiental integrada per a una planta de valorització de residus de 500 kW de potència ubicada a la Vall d'Uixò. Expedient número 21/09/AAI/CS.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7193

Data del DOGV
:   16-01-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/195


Data del document
:   19-12-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 19 de desembre de 2013, de la Direcció Territorial de Castelló, per la qual modifica la titularitat en l'autorització ambiental integrada per a una planta de valorització de residus de 500 kW de potència ubicada a la Vall d'Uixò. Expedient número 21/09/AAI/CS. [2014/195]  
Antecedents de fet  
1. Amb data 27 d'octubre de 2010, va concedir la Direcció Territorial de Castelló de la Conselleria de Medi Ambient, Aigua, Urbanisme i Habitatge l'autorització ambiental integrada per a la instal·lació d'una planta de valorització de residus de 500 kW de potència, a favor de la mercantil Aplitec, SL, ubicada en el terme municipal de la Vall d'Uixó (Castelló). Va quedar inscrita en el Registre General d'Instal·lacions de la Comunitat Valenciana amb el número 525/AAI/CV.  
2. En data 20 de setembre de 2012, mitjançant una resolució de la Direcció Territorial de Castelló de la Conselleria d'Infraestructures, Territori i Medi Ambient, es va modificar l'autorització ambiental integrada pel que fa a l'ampliació de residus que poden ser tractats en la planta i d'acord amb les condicionants que establia l'annex I de la resolució, a més de totes les establides en l'AAI 525/AAI/CV per a l'activitat en conjunt.  
  
3. Amb data 2 de desembre de 2013 la mercantil Aplitec, SL, comunica que:  
Aplitec, SL, cedix a la mercantil Aplitec Energia i Medi Ambient, SL, per mitjà d'un contracte de data 1 de juliol de 2010, tots els drets que, com a adjudicatària del contracte de concessió demanial de la parcel·la ID del polígon industrial de la Mesquita per a la redacció del projecte d'obres, construcció, explotació i conservació d'una planta de biogàs adjudicat mitjançant un acord del Ple de l'Ajuntament de la Vall d'Uixó de data 25 de març de 2009. Aporta per a això una còpia del CIF del nou titular, escriptures de l'empresa i poders del nou titular, i una còpia del contracte de cessió de tots els drets de la instal·lació al nou titular.  
4. Vist açò, en data 5 de desembre de 2013, se sol·licita un informe de l'Ajuntament de la Vall d'Uixó sobre la idoneïtat o no de la transmissió. L'Ajuntament envia una còpia de l'acord adoptat pel ple en la sessió del 26 de novembre de 2013, en el qual autoritza la cessió del contracte de concessió administrativa de la parcel·la ID del polígon industrial de la Mesquita per a la redacció del projecte d'obres, construcció, explotació i conservació d'una planta de biogàs, a favor d'Aplitec Energia i Medi Ambient, SL.  
5. Com que, a partir d'eixe moment, es produïx la transmissió de la titularitat de la instal·lació objecte de l'autorització ambiental a favor de la societat Aplitec Energia i Medi Ambient, SL, i la subrogació en les posicions contractuals que els integren, es modifica en l'expedient que s'està tramitant en esta Direcció Territorial de Castelló, de la Conselleria d'Infraestructures, Territori i Medi Ambient, la transmissió de la titularitat de la instal·lació.   
  
Fonaments de dret   
1. D'acord amb el que disposa l'article 5 de la Llei 2/2006, de 5 de maig, de prevenció de la contaminació i qualitat ambiental, han de comunicar-se a l'òrgan competent que ha dictat l'instrument d'intervenció corresponent els canvis en la titularitat de l'autorització ambiental integrada.  
2. A la Comunitat Valenciana, l'òrgan competent per a atorgar l'autorització ambiental integrada és la Conselleria d'Infraestructures, Territori i Medi Ambient, d'acord amb l'article 3.h de la Llei 16/2002 i el Decret 179/2012, de 14 de desembre, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 72/2013, de 14 de juny, del Consell, i corregit en data 24 de juny de 2013, per mitjà de la publicació en el DOCV núm. 7052.  
D'altra banda, de conformitat amb el que disposen l'article 24.1 de la Llei 2/2006, de 5 de maig, i l'article 21.1 del Decret 85/2013, de 28 de juny, del Consell, pel qual aprova el Reglament Orgànic i Funcional de la Conselleria d'Infraestructures, Territori i Medi Ambient, correspon a la Direcció Territorial de Castelló de la Conselleria d'Infraestructures, Territori i Medi Ambient la competència per a la tramitació i resolució del procediment d'autorització ambiental integrada d'esta instal·lació perquè s'hi fan activitats incloses en l'annex II de la Llei 2/2006 i perquè és la direcció territorial de la conselleria competent en matèria de medi ambient en l'àmbit territorial de la qual s'ubica l'activitat.  
  
Vist tot això, a proposta del cap de la Secció de Qualitat Ambiental, fent ús de les atribucions que tinc, resolc:  
  
Primer  
Tindre per subrogada la societat Aplitec Energia i Medi Ambient, SL, en la titularitat i posició jurídica que abans mantenia la mercantil Aplitec, SL, en tots els permisos i procediments administratius tramitats davant d'esta Conselleria d'Infraestructures, Territori i Medi Ambient, i modificar, per tant, l'autorització ambiental integrada concedida en data 27 d'octubre de 2010, número 525/AAI/CV, i la modificació posterior no substancial aprovada per la Resolució de data 20 de setembre de 2012.  
  
Segon  
Notificar la resolució a la mercantil Aplitec, SL, amb domicili per a notificacions a Paterna (València), ronda Auguste i Louis Lumiere, 2, CP 46259, i a la mercantil Aplitec Energia i Medi Ambient, SL, amb domicili per a notificacions a Paterna (València), Ronda Auguste i Louis Lumiere, 4, CP 46658.  
  
Tercer  
Contra esta resolució, que no posa fi a la via administrativa, es pot presentar un recurs d'alçada davant el director general de Qualitat Ambiental de la Conselleria d'Infraestructures, Territori i Medi Ambient, en el termini d'un mes des del següent a la recepció d'esta notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Castelló, 19 de desembre de 2013.- El director territorial de Castelló de la Conselleria d'Infraestructures, Territori i Medi Ambient: Jorge Traver de Juan.